# Estratègies de millora educativa/Suport a l’emprenedoria: espais de viver d’empreses

* ACTUACIÓ 33a — Suport a l’emprenedoria: espais de viver d’empreses
Torneu a la taula Dimensions, estratègies i actuacions.
* Descripció
* Els vivers d’empresa són espais destinats a les persones emprenedores que volen iniciar el seu negoci en un entorn que afavoreixi el desenvolupament i la consolidació. L’objectiu és facilitar l’inici de l’activitat empresarial a través d’una sèrie de serveis complementaris, a preus més reduïts que els que ofereix el mercat i totalment adaptats a les seves necessitats. Generalment, els serveis que es presten a emprenedors són els següents:
* Lloguer de despatxos modulars per instal·lar-s’hi amb serveis tecnològics avançats.
* Lloguer de naus per a emprenedors i pimes.
* Serveis logístics i administratius compartits (centraleta, copisteria, comptabilitat, domiciliació fiscal…).
* Accions de suport personalitzat a emprenedors i emprenedores:
* Informació i orientació per a dubtes puntuals.
* Assessorament en el pla d’empresa i anàlisi de la seva viabilitat.
* Suport en la recerca de recursos per a la posada en marxa del negoci.
* Tramitació d’ajuts i subvencions per a la creació d’empreses.
* Acompanyament en els tràmits legals per a la constitució i posada en marxa de l’empresa.
* Mentoria per a la consolidació d’empreses.
* Accions col·lectives amb emprenedors i emprenedores:
* Xerrades de sensibilització.
* Formació.
* Esmorzars de treball (networking) amb persones expertes o emprenedores.
* Conferències temàtiques sobre emprenedoria.
* Persones destinatàries
* Joves que han constituït la seva pròpia empresa.
* Objectius
* Oferir espais a cost baix (low cost) perquè les noves empreses puguin instal·lar-s’hi a l’inici de la seva existència.
* Facilitar espais de cotreball (coworking) entre les diferents iniciatives empresarials per tal de facilitar l’intercanvi d’experiència o col·laboracions.
* Donar serveis d’assessorament i suport especialitzat en la fase de consolidació dels diferents projectes empresarials.
* Potenciar l’aprenentatge i el reciclatge dels joves emprenedors en diferents àmbits formatius més enfocats en la gestió diària del negoci.
* Metodologia
* És fonamental comptar amb un espai físic, polivalent, que permeti l’allotjament de les empreses en diferents despatxos, així com amb zones comunes, tals com sales de reunions o de descans.
* Agents implicats
* Ajuntament (servei de promoció econòmica, d’ocupació, de joventut)
* Consell comarcal, consorcis
* Emprenedors o emprenedores
* El rol de l'àrea de joventut en aquesta actuació
* Liderar respecte a la cessió de l'espai.
* Possibilitat de cooperar en la gestió de determinats serveis prestat dins l'espai.
* Derivar persones emprenedores des dels serveis d’assessorament en creació d’empreses.
* Enllaços externs (experiències i recursos a Catalunya)
* Experiències
* Xarxa de vivers d’empreses. Centre d'Iniciatives Empresarials de la Conca de Barberà. [Data de consulta: 5 agost 2016] La Conca de Barberà és pionera en aquest nou concepte de viver i en la seva posada en marxa. Destaquen els seus projectes del Viver de celleristes i el Viver agroalimentari.
* Xarxa Gironina de Vivers d'Empreses. Diputació de Girona. [Data de consulta: 5 agost 2016]
* Viver d'empreses Espai Jove la Fontana. Ajuntament de Barcelona. [Data de consulta: 5 agost 2016]
* Incubadores d'empreses i espais coworking. Barcelona Activa. Ajuntament de Barcelona. [Data de consulta: 5 agost 2016]